EPCO ดีใจ กำไร Q2 โต 32% หลังต้นทุนขาย-บริการลดลง
EPCO ดีใจ กำไร Q2/58 โต 32% มาที่ 74.62 ลบ. จาก 71.18 ลบ. หลังต้นทุนขาย-บริการลดลง ขณะที่ช่วง 6 เดือนแรกมีกำไร 138.04 ลบ. เพิ่มขึ้น 11% จาก 124.50 ลบ. เมื่อปีก่อน เตรียมแจกปันผล 0.14 บ./หุ้น XD วันที่ 25 ส.ค.58 กำหนดจ่ายปันผล 9 ก.ย.นี้
14 ส.ค. 2558

บริษัท โรงพิมพ์ตะวันออก จำกัด (มหาชน) หรือ EPCO รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 74.62 ล้านบาท หรือมีกำไรสุทธิ 0.10 บาทต่อหุ้น เพิ่มขึ้น 32% จากช่วงเดียวกันของปีก่อนที่มีกำไรสุทธิ 71.18 ล้านบาท หรือมีกำไรสุทธิ 0.16 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 138.04 ล้านบาท หรือ 0.19 บาทต่อหุ้น เพิ่มขึ้น 11% จากช่วงเดียวกันของปีก่อนที่มีกำไรสุทธิ124.50 ล้านบาท หรือ 0.21 บาทต่อหุ้น
ทั้งนี้ผลการดำเนินงานดังกล่าวที่กำไรเพิ่มขึ้น เนื่องจากบริษัทมีต้นทุนขายและบริการลดลง
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 30 มิ.ย. 2558 เป็นเงินสดจำนวน 0.14 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค. 2558 และกำหนดจ่ายเงินปันผลในวันที่ 9 ก.ย. 2558
 
 